ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിലുള്ളവരുടെ എണ്ണം 132 ദിവസത്തിന് ശേഷം 4.28 ലക്ഷമായി കുറഞ്ഞു
രാജ്യത്ത് കോവിഡ് ചികിത്സയിലുള്ളവരുടെ എണ്ണം 4.28 ലക്ഷമായി  കുറഞ്ഞു. 132 ദിവസത്തിനുശേഷമാണ് ചികിത്സയിലുള്ളവരുടെ എണ്ണം ഇത്രയും താഴുന്നത്. 2020 ജൂലൈ 23 ന് ചികിത്സയിലുള്ളവരുടെ എണ്ണം 4,26,167 ആയിരുന്നു.
ആകെ രോഗബാധിതരില് 4.51% മാത്രമാണ് നിലവില് ചികിത്സയിലുള്ളത്.
കഴിഞ്ഞ മൂന്ന് ദിവസമായി പ്രതിദിനം രോഗം ബാധിക്കുന്നത് ശരാശരി 30,000 പേര്ക്കാണ്. കഴിഞ്ഞ 24 മണിക്കൂറിനിടെ 36,604 പേര്ക്കാണ് രോഗം സ്ഥിരീകരിച്ചത്. 43,062 പേര് രോഗമുക്തരായി. കഴിഞ്ഞ അഞ്ച് ദിവസത്തിനുശേഷം പ്രതിദിന രോഗബാധിതരുടെ എണ്ണത്തെ രോഗമുക്തരുടെ എണ്ണം മറികടന്നു.
രോഗമുക്തി നിരക്ക് 94.03 ശതമാനമായി വര്ധിച്ചു. ആകെ രോഗമുക്തര് 89,32,647 ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ധിച്ച 85,04,003 ആയി.
പുതുതായി രോഗമുക്തരായവരുടെ 78.35% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയില് 6,290 പേരും കേരളത്തില് 6,151 പേരും ഡല്ഹിയില് 5,036 പേരും രോഗമുക്തരായി.
പുതിയ രോഗബാധിതരുടെ 77.25% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല്; 5,375 പേര്. മഹാരാഷ്ട്രിയില് 4,930 പേര്ക്കും ഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 501 പേരാണ് മരിച്ചത്. ഇതില് 79.84% പത്ത് സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. മഹാരാഷ്ട്രയില് 95, ഡല്ഹിയില് 86, പശ്ചിമ ബംഗാളില് 52 എന്നിങ്ങനെയാണ് മരണസംഖ്യ.
പ്രധാനമന്ത്രിയുടെ ഓഫീസ്
കായിക ഭാവിക്ക് ഇന്ത്യയെ ഒരുക്കുന്നതിനെക്കുറിച്ച് ശ്രീ അനുരാഗ് സിംഗ് ഠാക്കൂർ എഴുതുന്നു
കേന്ദ്ര യുവജനകാര്യ, കായിക, വാർത്താ വിതരണ , പ്രക്ഷേപണ മന്ത്രി ശ്രീ അനുരാഗ് സിംഗ് ഠാക്കൂറിന്റെ ഒരു ലേഖനം പിഎംഒ പങ്കുവെച്ചിട്ടുണ്ട്. കായിക ഭാവിക്കായി ഇന്ത്യയെ ഒരുക്കുന്നതിനെക്കുറിച്ച് ലേഖനം സംസാരിക്കുന്നു.
പിഎംഒ ട്വീറ്റ് ചെയ്തു:
"ഒരു കായിക ഭാവിക്ക് ഇന്ത്യയെ സജ്ജമാക്കുന്നതിനെക്കുറിച്ച് കേന്ദ്ര മന്ത്രി ശ്രീ അനുരാഗ് ഠാക്കൂർ എഴുതുന്നു."
ധനകാര്യ മന്ത്രാലയം
പ്രത്യക്ഷ നികുതി - ജി.ഡി.പി. അനുപാതത്തില് വര്ദ്ധന
രാജ്യത്ത് കഴിഞ്ഞ മൂന്ന് വര്ഷത്തിനിടെ പ്രത്യക്ഷ നികുതി-ജി.ഡി.പി. അനുപാതത്തില്തുടര്ച്ചയായ വര്ദ്ധനയുണ്ടായിട്ടുണ്ടെന്ന്കേന്ദ്ര പ്രത്യക്ഷ നികുതിബോര്ഡ് പുറത്തിറക്കിയകണക്കുകള്വ്യക്തമാക്കുന്നു. 2017-18 ലെ 5.98 ശതമാനംഎന്നത്കഴിഞ്ഞ 10 വര്ഷത്തിനിടെയിലുള്ള ഏറ്റവുംമികച്ച പ്രത്യക്ഷ നികുതി-ജി.ഡി.പി. അനുപാതമാണ്.
കഴിഞ്ഞ നാല് ധനകാര്യവര്ഷത്തെ കണക്കെടുത്താല്റിട്ടേണുകള് ഫയല്ചെയ്യുന്നതില് 80 ശതമാനത്തിലധികം വര്ദ്ധനവുണ്ട്. 2013-14 ല് 3.79 കോടിആയിരുന്ന സ്ഥാനത്ത് 2017-18 സാമ്പത്തിക വര്ഷത്തില് 6.85 കോടിയായിഉയര്ന്നു.
ആധായ നികുതി ഫയല്ചെയ്യുന്നവരുടെ എണ്ണത്തിലും 65 ശതമാനത്തിന്റെ വര്ദ്ധനയുണ്ടായി. 2013-14 ല് 3.31 കോടിആയിരുന്ന സ്ഥാനത്ത് 2017-18 ല് 5.44 കോടിയോളം പേര് റിട്ടേണുകള് ഫയല്ചെയ്തു.
കോര്പ്പറേറ്റ് നികുതിദായകര് നല്കുന്ന ശരാശരി നികുതി 2014-15 ലെ 32.28 ലക്ഷത്തില് നിന്നും 2017-18 ല് 49.95 ലക്ഷമായിഉയര്ന്നു .
2014-15 ല് ഒരുകോടിരൂപയിലധികംവരുമാനമുള്ള 88,649 പേര് തങ്ങളുടെആദായംവെളിപ്പെടുത്തിയപ്പോള് 217-18 ല് അത് 1,40,139 ആയിഉയര്ന്നു .
കേന്ദ്ര പ്രത്യക്ഷ നികുതിബോര്ഡിന്റെ നികുതിസ്ഥിതിവിവരകണക്കുകള്www.incometaxindia.gov.inലഭ്യമാണ്.
(ND/MRD
ഹരിയാന കുണ്ട്ലിയിലെ എന്.ഐ.എഫ്.ടി.ഇ.എമ്മിനും തമിഴ്നാട് തഞ്ചാവൂരിലെ ഐ.ഐ.എഫ്.പി.ടിക്കും ദേശീയപ്രാധാന്യമുള്ള കേന്ദ്രങ്ങള് എന്ന പദവി
ദേശീയ സാങ്കേതികവിദ്യാ ഇന്സ്റ്റിറ്റ്യൂട്ടുകള്, സംരംഭകത്വം, പരിപാലനം ബില് 2019 അവതരിപ്പിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭായോഗം അംഗീകാരം നല്കി. ഹരിയാന കുണ്ട്ലിയിലെ ദേശീയ ഭക്ഷ്യ സാങ്കേതികവിദ്യാ, സംരംഭകത്വ, പരിപാലന കേന്ദ്രത്തിനും തഞ്ചാവൂരിലെ ഇന്ത്യന് ഇന്സ്റ്റിറ്റ്യൂട്ട് ഓഫ് ഫുഡ് പ്രോസസിങ് ടെക്നോളജിക്കും ദേശീയപ്രാധാന്യമുള്ള കേന്ദ്രങ്ങള് എന്ന പദവി നല്കുക എന്നതാണ് ബില്ലിന്റെ ലക്ഷ്യം.
നേട്ടങ്ങള്:
കോഴ്സുകള് രൂപകല്പന ചെയ്യുന്നതിനും വികസിപ്പിച്ചെടുക്കുന്നതിനും ഗവേഷണ പ്രവര്ത്തനങ്ങള് ഏറ്റെടുത്തു നടത്തുന്നതിനും സ്വാശ്രയത്വം നല്കുന്നതോടൊപ്പം ഈ സ്ഥാപനങ്ങള്ക്ക് അക്കാദമിക രംഗത്തെ നില മെച്ചപ്പെടുത്താനും ലോകോത്തര കേന്ദ്രങ്ങളായി മാറുന്നതിനും നിയമനിര്മാണം സഹായകമാകും. ഈ കേന്ദ്രങ്ങള് ഗവണ്മെന്റിന്റെ സംവരണ നയം നടപ്പാക്കുമെന്നു മാത്രമല്ല അര്ഹതപ്പെട്ടവവരിലേക്ക് എത്തിച്ചേരുന്നതിനായി പ്രത്യേക പദ്ധതികള് നടപ്പാക്കുകയും ചെയ്യും. നൂതന സംവിധാനങ്ങള് നടപ്പാക്കുക വഴി ലോകോത്തര നിലവാരത്തിലുള്ള പഠനവും ഗവേഷണവും സാധ്യമാക്കാന് ഈ കേന്ദ്രങ്ങള്ക്ക് സാധിക്കുന്ന സാഹചര്യവും ഇതിലൂടെ ഉണ്ടാവും.
പ്രധാനമന്ത്രിയുടെ ഓഫീസ്
അടൽ ബിഹാരി വാജ്പേയിക്ക് ജന്മദിനത്തിൽ പ്രധാനമന്ത്രി പ്രണാമമർപ്പിച്ചു
അടൽ ബിഹാരി വാജ്പേയിക്ക് അദ്ദേഹത്തിൻറെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി പ്രണാമമർപ്പിച്ചു.
തൊഴില്, ഉദ്യോഗ മന്ത്രാലയം
കോവിഡ് മഹാമാരിയ്ക്കിടയിലും ഇടപാടുകാരെ സംബന്ധിച്ചുള്ള വിവരങ്ങള് പുതുക്കുന്നതില് ജൂലൈ 2020 വരെ നിര്ണായക പുരോഗതി നേടി എംപ്ലോയിസ് പ്രോവിഡന്റ് ഫണ്ട് ഓർഗനൈസേഷൻ
2020 ജൂലൈ മാസത്തില് എംപ്ലോയിസ് പ്രോവിഡന്റ് ഫണ്ട് അവരുടെ അംഗങ്ങളുടെ യൂണിവേഴ്സല് അക്കൗണ്ട് നമ്പരിലെ  2.39 ലക്ഷം ആധാര് നമ്പരുകളും, 4.28 ലക്ഷം മൊബൈല് നമ്പരുകളും, 5.26 ലക്ഷം ബാങ്ക് അക്കൗണ്ട് നമ്പരുകളും വിജയകരമായി പുതുക്കി. പ്രോവിഡന്റ് ഫണ്ടിന്റെ ഓണ് ലൈന് സേവനങ്ങള് വ്യാപിപ്പിക്കുന്നതിനുമുള്ള പരിശ്രമങ്ങളുടെ ഭാഗമായിട്ടാണ് വരിക്കാരുടെ വിവരങ്ങള് പ്രോവിഡന്റ് ഫണ്ട് ഓഫീസ് പ്രത്യേക താല്പര്യമെടുത്ത് പുതുക്കിയത്.
ഇടപാടുകാരെ അറിയുക  എന്ന വിവരശേഖരണം പുതുക്കല് ഒരിക്കല് മാത്രം നടത്തുന്ന പ്രക്രിയാണ്. ഈ വിവരങ്ങളെ യൂണിവേഴ്സല് അക്കൗണ്ട് നമ്പറുമായി ബന്ധിപ്പിച്ച് വരിക്കാരുടെ വ്യക്തിവിവരങ്ങള് പരിശോധിക്കുന്നതിനാണിത്. ഒരിക്കല് ഈ പ്രക്രിയ പൂര്ത്തിയാവുകയും രേഖപ്പെടുത്തിയ വ്യക്തിഗത നിയമങ്ങള് സാധുവാണ് എന്ന് ഉറപ്പാകുകയും ചെയ്താൽ തുടർന്ന് എംപ്ലോയിസ് പ്രോവിഡന്റ് ഫണ്ട് വരിക്കാരന് ഇപിഎഫ് ഒ യുടെ എല്ലാ സേവനങ്ങളും ഡിജിറ്റല് രൂപത്തില് ലഭ്യമാകും.
(വരിക്കാരുടെയും ജീവനക്കാരുടെയും സുരക്ഷിതത്വത്തിനായി വരിക്കാരുടെ വ്യക്തിഗത വിവരങ്ങള് പുതുക്കുന്നതിനുള്ള പ്രവൃത്തികള് പ്രോവിഡന്റ് ഫണ്ട് ഓഫീസ് ജീവനക്കാര്ക്ക് അവരുടെ വീടുകളില് ഇരുന്ന് ചെയ്യുന്നതിനുള്ള സംവിധാനം ഏര്പ്പെടുത്തിയിരുന്നു. വരിക്കാരുടെ വ്യക്തിഗത വിവരങ്ങള് പുതുക്കുന്നതിന് പ്രത്യേകം നിയുക്തരായ ആയിരക്കണക്കിനു പ്രോവിഡന്റ് ഫണ്ട് ജീവനക്കാരാണ് വീടുകളില് ഇരുന്ന് ഈ ജോലി ചെയ്തത്. സമയബന്ധിതമായ പ്രവൃത്തിയായി ചെയ്ത ഈ ജോലിക്ക് വളരെ പ്രോത്സാഹജനകമായ ഫലങ്ങളാണ് ഉണ്ടായത്. ഏതെങ്കിലും പ്രോവിഡന്റ് ഫണ്ട് ഓഫീസില് എന്തെങ്കിലും തരത്തിലുള്ള ഭൗതിക ഇടപെടല് ഒഴിവാക്കുന്നതിന് ഇടപാടുകാരെ ശാക്തീകരിക്കുന്നതില് വരിക്കാരുടെ വിവരങ്ങള് പുതുക്കല് പ്രക്രിയ വലിയ സഹായമാണ് ചെയ്തിരിക്കുന്നത്. ഇതോടെ പിഎഫ് ഓഫീസുകൾ സന്ദർശിക്കാതെ തന്നെ ഉപഭോക്താക്കൾക്ക് ഡിജിറ്റൽ രൂപത്തിൽ പിഎഫ് സേവനങ്ങൾ സ്വീകരിക്കാവുന്നതാണ്.
PIB Headquarters
ശ്രീ ചിത്രാ ഇന്സ്റ്റിറ്റ്യൂട്ടിന് ഇന്ഫന്റ് വാമര് ബെഡ്ഡുകള് സുരേഷ് ഗോപി എം. പി. സംഭാവനയായി നല്കും
പാര്ലമെന്റംഗങ്ങള്ക്കുള്ള 2016-17 ലെ കേന്ദ്രഗവര്മെന്റ് തദ്ദേശ വികസന ഫണ്ടില് നിന്നും ശ്രീ സുരേഷ് ഗോപി എം. പി തിരുവനന്തപുരത്തെ ശ്രീ ചിത്തിര തിരുനാള് ഇന്സ്റ്റിട്യൂട്ട് ഫോര് മെഡിക്കല് സയന്സസ് ആന്റ് ടെക്നോളജിക്ക് നാല് ജി. ഇ. ജിറാഫ് ഇന്ഫന്റ് വാമര് ബെഡ്ഡുകള് സംഭാവന നല്കുന്നു. മുപ്പത്തിമൂന്ന് ലക്ഷത്തി നാല്പത്തി ഏഴായിരം രൂപയോളം മൊത്തം വില വരുന്ന ഇന്ഫന്റ് വാര്മറുകള് ശിശുചികിത്സയില് ഉന്നതനിലവാരമുള്ള പരിചരണം നല്കുവാന് സഹായിക്കും. പാര്ലമെന്റംഗങ്ങള്ക്കുള്ള തദ്ദേശവികസനഫണ്ടില് നിന്നും ശ്രീചിത്രാ ഇന്സ്റ്റിട്യൂട്ടിന് ലഭിക്കുന്ന ആദ്യ സംഭാവനയാണിത്.
2017, ഫെബ്രുവരി 16 ാം തീയതി, 10 മണിക്ക് ശ്രീചിത്ര ഇന്സ്റ്റിട്യൂട്ടിലെ ഹോസ്പിറ്റല് വിഭാഗത്തില് നടക്കുന്ന ചടങ്ങിലാണ് ഇന്ഫന്റ് വാര്മര് യൂണിറ്റുകള് ഔദ്യോഗികമായി കൈമാറുന്നത്. ശ്രീ സുരേഷ് ഗോപി എം. പി, ശ്രീചിത്ര ഇന്സ്റ്റിട്യൂട്ട് പ്രസിഡന്റ് ശ്രീ കെ എം. ചന്ദ്രശേഖര്, ഇന്സ്റ്റിട്യൂട്ട് ഡയറക്ടര് പ്രൊഫ. ആശ കിഷോര്, ശ്രീചിത്ര ഇന്സ്റ്റിട്യൂട്ട് കാര്ഡിയോ വസ്ക്കുലര് തൊറാസിക് സര്ജറി വിഭാഗം മേധാവി പ്രൊഫ. കെ. ജയകുമാര്, ശ്രീചിത്ര ഇന്സ്ട്ടിട്യൂട്ട് കാര്ഡിയോ വസ്ക്കുലര് തൊറാസിക് സര്ജറി വിഭാഗം അഡീഷണല് പ്രൊഫസര് ഡോ. ബൈജു .എസ്. ധരന് തുടങ്ങിയവര് ചടങ്ങില് പങ്കെടുക്കും.
ജി. ഇ. ഇന്ഫന്റ് വാര്മര് നവജാത ശിശുക്കള്ക്കും, പ്രായം കുറഞ്ഞ കുട്ടികള്ക്കും ഹൃദയ ശസ്ത്രക്രിയയ്ക്കുശേഷം പൂര്വ്വആരോഗ്യസ്ഥിതി വീണ്ടെടുക്കുന്നതിനുള്ള സുഖകരമായ പരിചരണസംവിധാനം സാധ്യമാക്കുന്നു. ശിശുക്കളുടെ തൂക്കമറിയുന്നതിനും, ആവശ്യാനുസരണം ഊഷ്മാവ് നല്കുന്നതിനും ഇന്ഫന്റ് വാര്മര് സഹായിക്കുന്നു. മഞ്ഞപ്പിത്തം ബാധിച്ച കുട്ടികള്ക്ക് ഫോട്ടോതെറാപ്പി നല്കുന്നതിനും ഈ ഉപകരണത്തില് വെച്ചുതന്നെ എക്സ്റേ എടുക്കുന്നതിനും സാധിക്കും.
(Visitor Counter : 8
ഊര്ജ്ജ മന്ത്രാലയം
രാജ്യത്തെ ഓക്സിജൻ പവർ പ്ലാന്റുകളിൽ 24 മണിക്കൂറും തടസ്സമില്ലാത്ത വൈദ്യുതി വിതരണം ഉറപ്പാക്കുന്നതിനുള്ള സജീവ നടപടികളുമായി ഊർജ മന്ത്രാലയം
ആശുപത്രികളിലും വീടുകളിലും ചികിത്സയിലുള്ള രോഗികൾക്ക് കൂടുതൽ ഓക്സിജൻ ആവശ്യമായി വരുന്ന സാഹചര്യത്തിൽ, രാജ്യത്തെ ഓക്സിജൻ പ്ലാന്റുകളിൽ തടസ്സമില്ലാത്ത വൈദ്യുതി വിതരണം ഉറപ്പാക്കുന്നതിനുള്ള സജീവ നടപടികൾ ഊർജ മന്ത്രാലയം സ്വീകരിച്ചു. രാജ്യത്തുടനീളമുള്ള 73 പ്രധാനപ്പെട്ട ഓക്സിജൻ പ്ലാന്റുകളിലേക്കുള്ള വൈദ്യുതി വിതരണം ഊർജ മന്ത്രാലയം നിരീക്ഷിച്ചുവരികയാണ്. ഇതുമായി ബന്ധപ്പെട്ട് മന്ത്രാലയം സ്വീകരിച്ച സജീവ നടപടികൾ താഴെ പറയുന്നു:
i. പ്രതിദിന അവലോകനം: ഇത്തരം പ്ലാന്റുകളിലേക്കുള്ള വൈദ്യുതിവിതരണം ഊർജ്ജ മന്ത്രാലയത്തിലെ സെക്രട്ടറി തലത്തിൽ ഓരോ ദിവസവും അവലോകനം ചെയ്തു വരുന്നു. സംസ്ഥാനങ്ങളിലെ ബന്ധപ്പെട്ട ഊർജ സെക്രട്ടറിമാർ, CMD,POSOCO  എന്നി വരും ഓരോ കേന്ദ്രങ്ങളിലെയും സാഹചര്യങ്ങളടിസ്ഥാനമാക്കിയുള്ള ഈ പരിശോധനയിൽ പങ്കെടുക്കുന്നു.
ii. കൺട്രോൾ റൂമിന്റെ 24 മണിക്കൂറുമുള്ള പ്രവർത്തനം: REC ലിമിറ്റഡിൽ ഒരു ഇന്റെർണൽ കണ്ട്രോൾ ഗ്രൂപ്പിനും, 24 മണിക്കൂറും പ്രവർത്തിക്കുന്ന ഓക്സിജൻ പ്ലാന്റ് കൺട്രോൾ റൂമിനും രൂപം നൽകിയിട്ടുണ്ട്. രാജ്യത്തെ ഓക്സിജൻ പ്ലാന്റുകളിൽ 24 മണിക്കൂറും വൈദ്യുത വിതരണം ഉറപ്പാക്കാനും, എന്തെങ്കിലും തടസ്സം നേരിടുന്ന പക്ഷം അത് അടിയന്തരമായി പരിഹരിക്കാനും നടപടികൾ സ്വീകരിക്കപ്പെടുന്നുണ്ട് എന്നത് ഉറപ്പാക്കാനായി രാജ്യത്തെ ഓക്സിജൻ പ്ലാന്റ് നോഡൽ ഓഫീസർമാരുമായി 24 മണിക്കൂറും ഇവർ ബന്ധം പുലർത്തുന്നു.
iii . 24 മണിക്കൂറും വൈദ്യുതി വിതരണം ഉറപ്പാക്കൽ: ഓക്സിജൻ പ്ലാന്റുകളിലേക്കുള്ള തടസ്സമില്ലാത്ത വൈദ്യുതി വിതരണം ഉറപ്പാക്കുന്നതിന് ഉപകാരപ്രദമായ മികച്ച മാതൃകകൾ സ്വീകരിക്കുന്നത് സംബന്ധിച്ചു സംസ്ഥാനങ്ങൾക്ക് നിർദേശങ്ങൾ നൽകിയിട്ടുണ്ട്.
iv. വൈദ്യുതി വിതരണം സംബന്ധിച്ച് ടെക്നിക്കൽ ഓഡിറ്റും, പ്രശ്നപരിഹാര നടപടികളുടെ സജീവമായ നടപ്പാക്കലും.
ടെക്നിക്കൽ ഓഡിറ്റ് റിപ്പോർട്ടുകളുടെ അടിസ്ഥാനത്തിൽ, കേരളമടക്കമുള്ള വിവിധ സംസ്ഥാനങ്ങളോട്, തടസ്സമില്ലാത്ത വൈദ്യുതി വിതരണം ഉറപ്പാക്കാനായി സംസ്ഥാന ഭരണകൂടം സ്വീകരിക്കേണ്ട നടപടികൾ സംബന്ധിച്ച് ഊർജ്ജ മന്ത്രാലയം നിർദ്ദേശങ്ങൾ നൽകിയിട്ടുണ്ട്. തങ്ങളുടെ അധികാര പരിധിയിൽപ്പെട്ട ഓക്സിജൻ പ്ലാന്റുകളിൽ വൈദ്യുതി ലഭ്യമാക്കുന്ന സബ് സ്റ്റേഷനുകളിൽ ആവശ്യമായ അറ്റകുറ്റപ്പണികൾ നടത്തുന്നത് സംബന്ധിച്ച കത്ത് DVC യ്ക്കും അയച്ചിട്ടുണ്ട്.
ഇലക്ട്രോണിക്സ് & ഐ.ടി മന്ത്രാലയം
രാജ്യത്തെ പൊതു സേവന കേന്ദ്രങ്ങൾ
ന്യൂ ഡൽഹി: ഏപ്രിൽ 6 , 2022
ഇലക്ട്രോണിക്സ് & ഇൻഫർമേഷൻ ടെക്നോളജി മന്ത്രാലയം  ഡിജിറ്റൽ ഇന്ത്യ പദ്ധതിക്ക് കീഴിൽ പൊതു സേവന കേന്ദ്രങ്ങളുടെ  ശൃംഖല ആരംഭിച്ചു . രാജ്യത്തുടനീളമുള്ള 2.50 ലക്ഷം ഗ്രാമപഞ്ചായത്തുകളിൽ കുറഞ്ഞത് ഒരു സിഎസ്സി രൂപീകരിക്കാൻ ഈ പദ്ധതി വിഭാവനം ചെയ്യുന്നു. പൗരന്മാർക്ക് ഗവൺമെന്റിൽ  നിന്നുള്ളതും , മറ്റ് പൗര കേന്ദ്രീകൃത ഇ-സേവനങ്ങളും വിതരണം ചെയ്യുന്നതിനായാണ് ഇവ ആരംഭിച്ചത് .
ഗ്രാമ തലത്തിലുള്ള സംരംഭകരാൽ  നടത്തുപ്പെടുന്ന ഒരു സ്വയം സുസ്ഥിര സംരംഭകത്വ മാതൃകയാണിത്.
2022 ഫെബ്രുവരി 28 ലെ കണക്കനുസരിച്ച്, രാജ്യത്തുടനീളം 4,63,705 പ്രവർത്തനക്ഷമമായ CSC-കൾ ഉണ്ട്. ഓരോ സിഎസ്സിയിലും ശരാശരി നാല് പേർ ജോലിയിൽ ഏർപ്പെട്ടിരിക്കുന്നു. അതനുസരിച്ച്, ഏകദേശം 15 ലക്ഷത്തോളം ആളുകൾ ഇപ്പോൾ രാജ്യത്തുടനീളമുള്ള സിഎസ്സികളിൽ നേരിട്ടോ അല്ലാതെയോ ജോലി ചെയ്യുന്നു.
ഇന്ന് ലോക്സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ ഇലക്ട്രോണിക്സ് & ഇൻഫർമേഷൻ ടെക്നോളജി സഹമന്ത്രി ശ്രീ രാജീവ് ചന്ദ്രശേഖറാണ് ഈ വിവരം അറിയിച്ചത്.
IE/SKY
(Visitor Counter : 101
ആഭ്യന്തരകാര്യ മന്ത്രാലയം
കേന്ദ്ര ആഭ്യന്തര മന്ത്രി ശ്രീ അമിത് ഷാ പ്രധാനമന്ത്രിക്ക് ജന്മദിനാശംസകൾ അറിയിച്ചു
പ്രധാനമന്ത്രി ശ്രീ നരേന്ദ്രമോദിയുടെ ജന്മദിനത്തിൽ അദ്ദേഹത്തിന്, കേന്ദ്ര ആഭ്യന്തരമന്ത്രി ശ്രീ അമിത്ഷാ ആശംസകൾ അറിയിച്ചു. "രാജ്യ സേവനത്തിനായും പാവപ്പെട്ടവരുടെ ക്ഷേമത്തിനായും പ്രതിജ്ഞാബദ്ധമായിരിക്കുന്ന, രാജ്യത്തെ ഏറ്റവും ജനപ്രിയനായ നേതാവ്, പ്രധാനമന്ത്രി ശ്രീ നരേന്ദ്ര മോദിക്ക് ജന്മദിനാശംസകൾ നേരുന്നു. ദുർബല വിഭാഗങ്ങളെ വിവിധ ക്ഷേമ പദ്ധതികളിലൂടെ മുഖ്യധാരയിലേക്ക് കൊണ്ടുവന്ന, ശക്തമായ ഇന്ത്യക്ക് അടിത്തറ പാകിയ ഒരു പ്രധാനമന്ത്രിയാണ് ശ്രീ മോദി" ശ്രീ അമിത് ഷാ ട്വിറ്ററില് സന്ദേശത്തിൽ കുറിച്ചു.
ശക്തവും സുരക്ഷിതവും സ്വയംപര്യാപ്തവുമായ ഇന്ത്യയ്ക്കായി ജീവിതത്തിലെ ഓരോ നിമിഷവും ഉഴിഞ്ഞു വെച്ചിരിക്കുന്ന പ്രധാനമന്ത്രി ശ്രീ നരേന്ദ്ര മോദിയുടെ ഭരണത്തിൻ കീഴിൽ മാതൃ രാജ്യ സേവനം അനുഷ്ഠിക്കാൻ കഴിഞ്ഞതിൽ താൻ അഭിമാനിക്കുന്നതായും ശ്രീ അമിത്ഷാ പറഞ്ഞു. രാജ്യത്തെ കോടിക്കണക്കിന് ജനങ്ങൾക്കൊപ്പം താനും പ്രധാനമന്ത്രി ശ്രീ മോദിയുടെ ആയുരാരോഗ്യത്തിന് പ്രാർത്ഥിക്കുന്നതായും ശ്രീ അമിത്ഷാ പ്രധാനമന്ത്രിക്കുള്ള തന്റെ ജന്മദിന സന്ദേശത്തിൽ കുറിച്ചു.
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19- ഏറ്റവും പുതിയ സ്ഥിതിവിവരക്കണക്കുകൾ
രാജ്യത്ത് കഴിഞ്ഞ 24 മണിക്കൂറിനിടെ റിപ്പോർട്ട് ചെയ്തത് 86,961 പുതിയ കോവിഡ് കേസുകളാണ്. ഇതിൽ 76 ശതമാനം പേരും 10 സംസ്ഥാന/കേന്ദ്രഭരണ പ്രദേശങ്ങളിൽ നിന്നുള്ളവരാണ്. മഹാരാഷ്ട്രയിൽ മാത്രം ഇരുപതിനായിരത്തിലേറെ പേർക്കാണ് പുതുതായി രോഗം സ്ഥിരീകരിച്ചത്. ആന്ധ്രാപ്രദേശിൽ എണ്ണായിരത്തിലേറെ പേർക്കും കോവിഡ് സ്ഥിരീകരിച്ചു.
രാജ്യത്ത് കഴിഞ്ഞ 24 മണിക്കൂറിനിടെ റിപ്പോർട്ട് ചെയ്തത് 1130 മരണങ്ങളാണ്. ഇതിൽ 86 ശതമാനത്തോളം 10 സംസ്ഥാന/ കേന്ദ്രഭരണ പ്രദേശങ്ങളിൽ നിന്നാണ്. 455 മരണങ്ങൾ മഹാരാഷ്ട്രയിൽ റിപ്പോർട്ട് ചെയ്തു. കർണാടകയിൽ 101 ഉം ഉത്തർപ്രദേശിൽ 94 ഉം മരണങ്ങളാണ് റിപ്പോർട്ട് ചെയ്തത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങള്
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കിയത് 42.15 കോടിയിലധികം വാക്സിന് ഡോസുകള്
ഉപയോഗിക്കാത്ത 2.11 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
42,15,43,730
ഉടന് ലഭ്യമാക്കുന്നത്
71,40,000
ഉപഭോഗം
40,03,50,489
ബാക്കിയുള്ളത്
2,11,93,241
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 42.15 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്. 71,40,000 ഡോസുകള് ഉടന് ലഭ്യമാക്കും.
ഇതില് പാഴായതുള്പ്പെടെ 40,03,50,489 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 2.11 കോടിയിലധികം  വാക്സിന് ഡോസുകള് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കല് ഇനിയും ബാക്കിയുണ്ട്.
(Visitor Counter : 144
ആരോഗ്യ, കുടുംബക്ഷേമ മന്ത്രാലയം
കോവിഡ് പ്രതിരോധം: സുപ്രധാന നാഴികക്കല്ലുകള് പിന്നിട്ട് ഇന്ത്യ
കോവിഡിനെതിരെയുള്ള പോരാട്ടത്തില് സുപ്രധാനമായ നിരവധി നാഴികക്കല്ലുകള് പിന്നിട്ട് ഇന്ത്യ. കഴിഞ്ഞ 24 മണിക്കൂറിൽ പുതുതായി 50,000ല് താഴെ  പേര്ക്ക് മാത്രമാണ് രോഗം സ്ഥിരീകരിച്ചത്. കഴിഞ്ഞ മൂന്നു മാസങ്ങളില് ആദ്യമായാണ് ഇത്തരത്തിലൊരു നേട്ടം. ജൂലൈ 28ന് 47,703 പേരായിരുന്നു പുതുതായി രോഗബാധിതരായവര്.
നിലവില് രോഗബാധിരായവരുടെ നിരക്ക് ആകെ രോഗികളുടെ 10 ശതമാനത്തിന് താഴെയായി എന്നതാണ് മറ്റൊരു സുപ്രധാന നേട്ടം. നിലവിൽ 7,48,538 രോഗികളാണ് രാജ്യത്തുള്ളത്. ആകെ രോഗബാധിതരുടെ 9.85 ശതമാനമാണ് ഇത്.
രോഗമുക്തി നേടിയവരുടെ എണ്ണം 67,33,328 ആണ്. ആകെ രോഗ മുക്തരും നിലവിൽ ചികിത്സയിൽ കഴിയുന്നവരുടെ എണ്ണവും തമ്മിലുള്ള അന്തരം 59,84,790.
കഴിഞ്ഞ 24 മണിക്കൂറിനിടെ 69,720 പേരാണ് രോഗമുക്തി നേടിയത്. 88.63 ശതമാനമാണ് നിലവിലെ രോഗമുക്തി നിരക്ക്.
പുതുതായി രോഗമുക്തി നേടിയവരിൽ 78 ശതമാനവും 10 സംസ്ഥാന/കേന്ദ്രഭരണ പ്രദേശങ്ങളിൽ ആണ്. മഹാരാഷ്ട്രയിലാണ് ഏറ്റവും കൂടുതൽ രോഗമുക്തി ഉണ്ടായത്. 15,000 ലേറെ പേരാണ് ഇന്നലെ സുഖം പ്രാപിച്ചത്. 8000ലധികം രോഗമുക്തരുമായി കര്ണ്ണാടകയാണ് തൊട്ട് പിന്നില്.
പുതുതായി രോഗം സ്ഥിരീകരിച്ചവരിൽ 75 ശതമാനവും 10 സംസ്ഥാന/കേന്ദ്രഭരണ പ്രദേശങ്ങളിൽ ആണ്. മഹാരാഷ്ട്ര, കര്ണ്ണാടകം, കേരളം എന്നിവിടങ്ങളില് 5000ലേറെ പേര്ക്ക് പുതുതായി രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 587 പേരാണ് കോവിഡ് മൂലം മരണമടഞ്ഞത്. ഇതിൽ 81 ശതമാനത്തോളം 10 സംസ്ഥാന/കേന്ദ്രഭരണ പ്രദേശങ്ങളിൽ ആണ്. തുടര്ച്ചയായി രണ്ടാം ദിവസവും മരണം 600നു താഴെയായി. മഹാരാഷ്ട്രയില് ഒരു ദിവസം 125 പേര് കോവിഡ് മൂലം മരണമടഞ്ഞു.
ലോകത്ത് മരണ നിരക്ക് കുറഞ്ഞ രാജ്യങ്ങളിലൊന്നാണ് ഇന്ത്യ. നിലവില് 1.52 ശതമാനമാണ് കോവിഡ് മൂലമുള്ള രാജ്യത്തെ മരണ നിരക്ക്.
പ്രധാനമന്ത്രിയുടെ ഓഫീസ്
ഡെൻമാർക്ക് പ്രധാനമന്ത്രിയുടെ സന്ദർശന വേളയിൽ കൈമാറിയ ധാരണാപത്രങ്ങൾ/കരാറുകൾ
|
|
ക്രമനമ്പർ
|
|
ധാരണാപത്രങ്ങൾ/കരാറുകളുടെ പേര്
|
|
ഇന്ത്യയ്ക്ക് വേണ്ടി കൈമാറിയത്
|
|
ഡെന്മാർക്കിനു വേണ്ടി കൈമാറിയത്
|
|
1
|
|
ഭൂഗർഭ ജലസ്രോതസ്സുകളുടെയും ജലസ്രോതസ്സുകളുടെയും മാപ്പിംഗ് സംബന്ധിച്ച് കൗൺസിൽ ഓഫ് സയന്റിഫിക് & ഇൻഡസ്ട്രിയൽ റിസർച്ച് , ഹൈദരാബാദിലെ ആർഹസ് യൂണിവേഴ്സിറ്റി നാഷണൽ ജിയോഫിസിക്കൽ റിസർച്ച് ഇൻസ്റ്റിറ്റ്യൂട്ട്, , ഡെൻമാർക്ക്, ജിയോളജിക്കൽ സർവേ ഓഫ് ഡെൻമാർക്ക്, ഗ്രീൻലാൻഡ് എന്നിവ തമ്മിലുള്ള ധാരണാപത്രം.
|
|
ഡോ.വി.എം. തിവാരി
ഡയറക്ടർ
സി എസ ഐ ആർ - നാഷണൽ ജിയോഫിസിക്കൽ റിസർച്ച് ഇൻസ്റ്റിറ്റ്യൂട്ട്
ഉപ്പൽ റോഡ്,
ഹൈദരാബാദ് 
|
|
ഇന്ത്യയിലെ ഡെൻമാർക്ക് സ്ഥാനപതി ഫ്രെഡി സ്വാനെ
|
|
2
|
|
പരമ്പരാഗത വിജ്ഞാന ഡിജിറ്റൽ ലൈബ്രറി സംബന്ധിച്ച് കൗൺസിൽ ഓഫ് സയന്റിഫിക് & ഇൻഡസ്ട്രിയൽ റിസർച്ച്, ഡാനിഷ് പേറ്റന്റ് ആൻഡ് ട്രേഡ്മാർക്ക് ഓഫീസ് എന്നിവ തമ്മിലുള്ള കരാർ .
|
|
ഡോ. വിശ്വജനനി ജെ സതിഗേരി
മേധാവി, CSIR- പരമ്പരാഗത വിജ്ഞാനം ഡിജിറ്റൽ ലൈബ്രറി യൂണിറ്റ്
14, സത്സംഗ് വിഹാർ മാർഗ്, ന്യൂഡൽഹി
|
|
ഇന്ത്യയിലെ ഡെൻമാർക്ക് സ്ഥാനപതി ഫ്രെഡി സ്വാനെ
|
|
3
|
|
ഉഷ്ണമേഖലാ കാലാവസ്ഥയ്ക്കനുയോജ്യമായ പ്രകൃതിദത്ത റഫ്രിജറന്റുകൾക്കായി ഒരു കേന്ദ്രം സ്ഥാപിക്കാൻ.ബെംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസും ഡാൻഫോസ് ഇൻഡസ്ട്രീസ് പ്രൈവറ്റ് ലിമിറ്റഡും തമ്മിലുള്ള ധാരണാപത്രം
|
|
പ്രൊഫ. ഗോവിന്ദൻ രംഗരാജൻ
ഡയറക്ടർ
ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ്
ബെംഗളൂരു
|
|
ശ്രീ രവിചന്ദ്രൻ പുരുഷോത്തമൻ,
പ്രസിഡന്റ്, ഡാൻഫോസ് ഇന്ത്യ
|
|
4
|
|
കേന്ദ്ര നൈപുണ്യ വികസന & സംരംഭകത്വ മന്ത്രാലയം, , ഡെൻമാർക്ക് ഗവൺമെന്റ് എന്നിവയുടെ സംയുക്ത ലെറ്റർ ഓഫ് ഇന്റന്റ്
|
|
ശ്രീ രാജേഷ് അഗർവാൾ
സെക്രട്ടറി,
നൈപുണ്യ വികസന & സംരംഭകത്വ മന്ത്രാലയം
|
|
ഇന്ത്യയിലെ ഡെൻമാർക്ക് സ്ഥാനപതി ഫ്രെഡി സ്വാനെ
|
|
|
|
|
|
|
|
മേൽപ്പറഞ്ഞവ കൂടാതെ, ഇനിപ്പറയുന്ന വാണിജ്യ കരാറുകളും പ്രഖ്യാപിച്ചിട്ടുണ്ട്:
|
|
A.
|
|
ഹൈഡ്രജൻ ഇലക്ട്രോലൈസറിന്റെ വികസനവും തുടർന്നുള്ള ഹൈഡ്രജൻ ഇലക്ട്രോലൈസറിന്റെ നിർമ്മാണവും വിന്യാസവും സംബന്ധിച്ച് റിലയൻസ് ഇൻഡസ്ട്രീസ് ലിമിറ്റഡും സ്റ്റൈസ്ഡാൽ ഫ്യുവൽ ടെക്നോളജീസും തമ്മിലുള്ള ധാരണാപത്രം
|
|
B.
|
|
ഡെൻമാർക്ക് ആസ്ഥാനമായി ഒരു ‘സുസ്ഥിര പരിഹാര കേന്ദ്രം’ സ്ഥാപിക്കാൻ ഇൻഫോസിസ് ടെക്നോളജിസും ആർഹസ് യൂണിവേഴ്സിറ്റിയും തമ്മിലുള്ള ധാരണാപത്രം
|
|
C.
|
|
ഹരിത പരിവർത്തനത്തെക്കുറിച്ചുള്ള ഗവേഷണം സുഗമമാക്കുന്നതിനും അറിവ് പങ്കിടൽ പ്രോത്സാഹിപ്പിക്കുന്നതിനുമുള്ള തന്ത്രപരമായ സഹകരണം സംബന്ധിച്ച് 'ഒബ്സർവർ റിസർച്ച് ഫൗണ്ടേഷനും 'സ്റ്റേറ്റ് ഓഫ് ഗ്രീനും തമ്മിലുള്ള ധാരണാപത്രം
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജൂലൈ 16, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 199.71 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 1,40,760 പേർ; ചികിത്സയിലുള്ളത് ആകെ രോഗബാധിതരുടെ 0.32%
കഴിഞ്ഞ 24 മണിക്കൂറിനിടെ 18,301 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,30,63,651 ആയി; രോഗമുക്തി നിരക്ക് 98.48%
കഴിഞ്ഞ 24 മണിക്കൂറിൽ 20,044 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 4.80%; പ്രതിവാര രോഗസ്ഥിരീകരണ നിരക്ക് 4.40%
ആകെ നടത്തിയത് 86.90 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,17,895 പരിശോധനകൾ
(Visitor Counter : 70
പ്രധാനമന്ത്രിയുടെ ഓഫീസ്
സന്ത് കബീർ ദാസിന്റെ ജയന്തിയിൽ പ്രധാനമന്ത്രി ആദരാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി സന്ത് കബീർ ദാസ് ജിയ്ക്ക് അദ്ദേഹത്തിന്റെ ജയന്തി ദിനത്തിൽ ആദരാഞ്ജലി അർപ്പിച്ചു.
സാമൂഹിക തിന്മകൾക്കെതിരെ പോരാടുക മാത്രമല്ല, മാനവികതയുടെയും സ്നേഹത്തിന്റെയും പാഠം സന്ത് കബീർ ദാസ് ജി ലോകത്തെ പഠിപ്പിക്കുകയും ചെയ്തുവെന്ന് പ്രധാനമന്ത്രി പറഞ്ഞു. അദ്ദേഹം കാണിച്ച മാർഗം സാഹോദര്യത്തിന്റെയും സൽസ്വഭാവത്തിന്റെയും വഴിയിൽ മുന്നേറാൻ തലമുറകളെ പ്രചോദിപ്പിക്കും.
ഏതാനും വർഷങ്ങൾക്ക് മുമ്പ് സന്ത് കബീർ ദാസിന്റെ നിർവ്വാണ സ്ഥലമായ മഗാർ സന്ദർശനത്തിന്റെ ചിത്രങ്ങളും പ്രധാനമന്ത്രി പങ്കുവച്ചു.
പ്രധാനമന്ത്രിയുടെ ഓഫീസ്
"ഒരു ലോകം, ഒരു ആരോഗ്യം" എന്ന തലക്കെട്ടിൽ ഡോ മൻസുഖ് മാണ്ഡവ്യയുടെ ലേഖനം പ്രധാനമന്ത്രിയുടെ ഓഫീസ് പങ്കുവെച്ചു
'ഒരു ലോകം, ഒരു ആരോഗ്യം' എന്ന തലക്കെട്ടിൽ കേന്ദ്ര ആരോഗ്യമന്ത്രി ഡോ. മൻസുഖ് മാണ്ഡവ്യ എഴുതിയ ലേഖനം പ്രധാനമന്ത്രിയുടെ ഓഫീസ് പങ്കുവെച്ചു.
കേന്ദ്ര ആരോഗ്യമന്ത്രിയുടെ ട്വീറ്റ് പങ്കുവെച്ച് പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
“കോവിഡ് മഹാമാരിയുടെ കാലത്ത് കോവിൻ , ഇ -സഞ്ജീവനി പോലുള്ള പ്ലാറ്റ്ഫോമുകൾ വാക്സിനുകളുടെയും ആരോഗ്യ സംരക്ഷണ സേവനങ്ങളുടെയും വിതരണത്തിൽ മാറ്റം വരുത്തിയതെങ്ങനെയെന്ന് കേന്ദ്ര ആരോഗ്യമന്ത്രി മൻസുഖ് മാണ്ഡവ്യ എഴുതുന്നു.”
ഷിപ്പിങ് മന്ത്രാലയം
ഇന്ത്യയിലെ ഏറ്റവും വലിയ ഡ്രൈ ഡോക്കിന് നാളെ കൊച്ചി കപ്പല്ശാലയില് ശ്രീ നിതിന് ഗഡ്കരി തറക്കല്ലിടും
കൊച്ചി കപ്പല്ശാലയില് സാങ്കേതികത്തികവാര്ന്ന പ്രത്യേകാവശ്യങ്ങള്ക്കുള്ള വലിയ കപ്പലുകള് നിര്മ്മിക്കാനാകും;
1557 കോടി രൂപ ചെലവ് വരുന്ന മൂന്ന് ദേശീയപാത പദ്ധതികള്ക്കും ശ്രീ ഗഡ്കരി തറക്കല്ലിടും
ഇന്ത്യയിലെ ഏറ്റവും വലിയ ഡ്രൈ ഡോക്കിന് കേന്ദ്ര ഷിപ്പിങ്ങ്, റോഡ് ഗതാഗത, ദേശീയപാത മന്ത്രി ശ്രീ നിതിന് ഗഡ്കരിയും കേരള മുഖ്യമന്ത്രി ശ്രീ പിണറായി വിജയനും ചേര്ന്ന് നാളെ കൊച്ചി കപ്പല്ശാലയില് തറക്കല്ലിടും. സാഗര്മാലയ്ക്ക് കീഴിലുള്ള മേയ്ക്ക് ഇന് ഇന്ത്യ പദ്ധതിക്ക് ഗതിവേഗം നല്കുന്ന ഡ്രൈ ഡോക്ക് ആഗോള കപ്പല്നിര്മ്മാണത്തിലെ ഇന്ത്യയുടെ പങ്ക് രണ്ട് ശതമാനമായി ഉയര്ത്തും. നിലവില് ആഗോള കപ്പല് നിര്മ്മാണ വിപണിയുടെ 0.66 ശതമാനം മാത്രമാണ് ഇന്ത്യയുടെ ഓഹരി.
3200 കോടി രൂപ വിലമതിക്കുന്ന ഇന്ത്യയിലെ വാണിജ്യ കപ്പല് നിര്മ്മാണ വ്യവസായം കൂടുതലായും ചെറിയ, ഇടത്തരം ഓഫ്ഷോര് കപ്പലുകളിലും ചരക്ക് വാഹിനികളിലുമാണ് ശ്രദ്ധ കേന്ദ്രീകരിക്കുന്നത്. നിലവില് കൊച്ചി കപ്പല് ശാലയില് രണ്ട് ഡ്രൈ ഡോക്കുകള് ഉണ്ട്. ഇതില് ഒരെണ്ണം മുഖ്യമായും 255x43x9 മീറ്റര് വലുപ്പവും 1,10,000 ഡെഡ് വെയ്റ്റ് ടണ്ണേജ് ശേഷിയുമുള്ള കപ്പലുകളുടെ നിര്മ്മാണത്തിനും രണ്ടാമത്തേത് 270 x45 x12 മീറ്റര് വലുപ്പവും 1,25,000 ഡെഡ് വെയ്റ്റ് ടണ്ണേജ് ശേഷിയുമുള്ള കപ്പലുകളുടെ അറ്റകുറ്റപണിക്കുമാണ് ഉപയോഗിക്കുന്നത്.
1799 കോടി രൂപ ചെലവിലാണ് പുതിയ ഡ്രൈ ഡോക്ക് നിര്മ്മിക്കുന്നത്. ഇതിന് 310 മീറ്റര് നീളവും 75 മീറ്റര് വീതിയും 13 മീറ്റര് ആഴവും 9.5 മീറ്റര് ഡ്രൗട്ടുമുണ്ടാകും. കപ്പല് നിര്മ്മാണവും അറ്റകുറ്റപണിയും കൈകാര്യം ചെയ്യാന് സാധിക്കുന്ന ഡോക്കിന് 600 ടണ് വരെ ഭാരം താങ്ങാനാകും. രാജ്യാന്തര സുരക്ഷ നിലവാരങ്ങള്ക്കനുസരിച്ചാകും ഇതിന്റെ നിര്മ്മാണം. ജല സംസ്കരണ പ്ലാന്റും ഗ്രീന് ബെല്റ്റും ഡോക്കിലുണ്ടാകും. പുതിയ ഡ്രൈ ഡോക്ക് നിര്മ്മാണം പൂര്ത്തിയാകുന്നതോടെ കൊച്ചി കപ്പല്ശാലയില് എല്എന്ജി വാഹിനികള്, ഡ്രില് ഷിപ്പുകള്, ജാക്ക് അപ്പ് റിഗ്ഗുകള്, വലിയ ഡ്രഡ്ജറുകള്, ഇന്ത്യന് നാവിക സേനയുടെ വിമാന വാഹിനികള്, ഉന്നത നിലവാരത്തിലുള്ള ഗവേഷണ കപ്പലുകള് ഉള്പ്പെടെയുള്ളവ നിര്മ്മിക്കാനാകും. തെക്ക് കിഴക്കന് ഏഷ്യയിലെ എല്ലാ കപ്പല് അറ്റകുറ്റപണികള്ക്കുമുള്ള മാരിടൈം ഹബ്ബായി ഇത് കൊച്ചിയെ മാറ്റും.
മെയ് 2021 ഓടു കൂടി നിര്മ്മാണം പൂര്ത്തിയാകുമെന്നാണ് പ്രതീക്ഷ. പദ്ധതി വഴി രണ്ടായിരത്തോളം തൊഴിലവസരങ്ങള് സൃഷ്ടിക്കപ്പെടും. കൊച്ചി കപ്പല്ശാല ആന്ഡമാന്, നിക്കോബാര് ദ്വീപ് അഡ്മിനിസ്ട്രേഷനു വേണ്ടി നിര്മ്മിച്ച രണ്ട് 500 സീറ്റര് പാസഞ്ചര് കപ്പലുകളുടെ ഉദ്ഘാടനവും ചടങ്ങില് വച്ച് നടക്കും. ദ്വീപുകള് തമ്മിലുള്ള പരസ്പര ബന്ധം വര്ദ്ധിപ്പിക്കുന്നതിന് ഈ കപ്പലുകള് സഹായിക്കും.
1557 കോടി രൂപ ചെലവ് വരുന്ന മൂന്ന് ദേശീയ പാത പദ്ധതികളുടെ ശിലാസ്ഥാപനം ശ്രീ ഗഡ്കരി കണ്ണൂര് തലശ്ശേരിയിലെ എരഞ്ഞോളിയില് നിര്വഹിക്കും. 1181 കോടി രൂപ ചെലവില് 18.6 കിലോമീറ്റര് തലശ്ശേരി-മാഹി നാലുവരി ബൈപാസ് നിര്മ്മാണം, 82 കോടി രൂപ ചെലവില് നീലേശ്വരം ടൗണില് 0.78 കിലോമീറ്റര് നാലുവരി റയില്വേ മേല്പ്പാല നിര്മ്മാണം, 294 കോടി രൂപ ചെലവില് 46.72 കിലോമീറ്റര് നാട്ടുകല്-താണാവ് ജംഗ്ഷന് വീതിക്കൂട്ടല് എന്നിവയാണ് ഇതില് ഉള്പ്പെട്ടിട്ടുള്ളത്.
AB/BSN
(Visitor Counter : 183
പ്രധാനമന്ത്രിയുടെ ഓഫീസ്
ഇന്ത്യയുടെ വാക്സിനേഷന് യജ്ഞം മറ്റൊരു സുപ്രധാന നാഴികക്കല്ല് പിന്നിട്ടതില് പ്രധാനമന്ത്രി ആഹ്ലാദം പ്രകടിപ്പിച്ചു
ഇന്ത്യയുടെ വാക്സിനേഷന് യജ്ഞം മറ്റൊരു സുപ്രധാന നാഴികക്കല്ല് പിന്നിട്ടതില് പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. വാക്സിന് എടുക്കാന് യോഗ്യരായവരില് ജനസംഖ്യയുടെ 50% ത്തിലധികം പേര് ഇപ്പോള് ഇന്ത്യയില് പൂര്ണ്ണമായും പ്രതിരോധ കുത്തിവയ്പ് എടുത്തവരാണ്.
ആരോഗ്യ കുടുംബക്ഷേമ മന്ത്രി ഡോ. മന്സുഖ് മാണ്ഡവ്യയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
'ഇന്ത്യയുടെ വാക്സിനേഷന് യജ്ഞം മറ്റൊരു സുപ്രധാന നാഴികക്കല്ല് പിന്നിട്ടിരിക്കുന്നു. കോവിഡ് -19 നെതിരായ പോരാട്ടം ശക്തിപ്പെടുത്തു ന്നതിന് ഈ പ്രവര്ത്തന ശക്തി നിലനിര്ത്തേണ്ടത് മുഖ്യമാണ്.
മാസ്ക് ധരിക്കുന്നതിനോടൊപ്പം സാമൂഹിക അകലം പാലിക്കലും ഉള്പ്പെടെ മറ്റെല്ലാ കോവിഡ് 19 അനുബന്ധ നിബന്ധനകളും പിന്തുടരേണ്ടത് അത്യാവശ്യമാണ്.
സാംസ്കാരിക മന്ത്രാലയം
കേന്ദ്ര സംഗീത നാടകഅക്കാദമിയുടെഉസ്താദ് ബിസ്മില്ലാഖാന് യുവ പുരസ്ക്കാരങ്ങള് പ്രഖ്യാപിച്ചു കഥകളിയില്കലാമണ്ഡലംവൈശാഖും, കൂടിയാട്ടത്തില്കലാമണ്ഡലംസജിത്ത്വിജയനും പുരസ്ക്കാരങ്ങള്
യുവ പ്രതിഭകള്ക്കുള്ള 2018 ലെ കേന്ദ്ര സംഗീത നാടകഅക്കാദമിയുടെഉസ്താദ് ബിസ്മില്ലാ ഖാന് യുവ പുരസ്ക്കാരങ്ങള് പ്രഖ്യാപിച്ചു.കഥകളിയില്കലാമണ്ഡലംവൈശാഖും, കൂടിയാട്ടത്തില്കലാമണ്ഡലംസജിത്ത്വിജയനും ഉള്പ്പെടെ 32 യുവകലാകാരന്മാരെയാണ് പുരസ്ക്കാരത്തിനായിതിരഞ്ഞെടുത്തത്.
വിവിധ കലാരൂപങ്ങളില് 40 വയസ്സിന് താഴെ പ്രായമുള്ള പ്രതിഭകളെകണ്ടെത്തിഅവരെ പ്രോത്സാഹിപ്പിക്കാന് ഉദ്ദേശിച്ചുള്ളതാണ്25,000 രൂപയുടെഉസ്താദ് ബിസ്മില്ലാ ഖാന് യുവ പുരസ്ക്കാരം. ന്യൂഡല്ഹിയില് നടക്കുന്ന പ്രത്യേകചടങ്ങില്സംഗീത നാടകഅക്കാദമി ചെയര്മാന് പുരസ്ക്കാരങ്ങള് സമ്മാനിക്കും.
ND MRD– 423
ആഭ്യന്തരകാര്യ മന്ത്രാലയം
2022ലെ റിപ്പബ്ലിക് ദിനത്തോടനുബന്ധിച്ച് ജയിൽ ഉദ്യോഗസ്ഥർക്കുള്ള കറക്ഷണൽ സേവന മെഡലുകൾ പ്രഖ്യാപിച്ചു
ന്യൂ ഡൽഹി: ജനുവരി 25, 2021
2022ലെ റിപ്പബ്ലിക് ദിനത്തോടനുബന്ധിച്ച് 5 ജയിൽ ഉദ്യോഗസ്ഥർക്ക് വിശിഷ്ട സേവനത്തിനുള്ള കറക്ഷണൽ സേവന മെഡലുകളും, 37 ജയിൽ ഉദ്യോഗസ്ഥർക്ക് സ്തുത്യർഹ സേവനത്തിനുള്ള കറക്ഷണൽ സേവന മെഡലുകളും നൽകുന്നതിന് രാഷ്ട്രപതി അംഗീകാരം നൽകി.
കേരളത്തിൽ നിന്ന് മൂന്ന് പേർക്ക് സ്തുത്യർഹ സേവനത്തിനുള്ള കറക്ഷണൽ സേവന മെഡലുകൾ ലഭിച്ചു. ജോയിന്റ് സൂപ്രണ്ട് ശ്രീ എൻ. രവീന്ദ്രൻ, ഡെപ്യൂട്ടി സൂപ്രണ്ട് ശ്രീ സുരേഷ് എ.കെ., അസിസ്റ്റന്റ് സൂപ്രണ്ട് Gr.I. ശ്രീമതി മിനിമോൾ പി. എസ്. എന്നിവർക്കാണ് മെഡൽ ലഭിച്ചത്.
RRTN/SKY
(Visitor Counter : 154